**ΜΕΘΟΔΟΛΟΓΙΑ ΑΞΙΟΛΟΓΗΣΗΣ**

## Ως μεθοδολογία αξιολόγησης για την δράση 9ii.2: “Εκμάθηση ελληνικής γλώσσας και ανάπτυξη ψηφιακών δεξιοτήτων για Ρομά”, προτείνεται η άμεση αξιολόγηση.

Η επιλογή της άμεσης αξιολόγησης έγινε γιατί η δράση απευθύνεται σε περιορισμένο αριθμό δικαιούχων που είναι οι εξής:

* Δήμος Αλεξάνδρειας
* Δήμος Αμπελοκήπων – Μενεμένης
* Δήμος Δέλτα
* Δήμος Ηράκλειας
* Δήμος Σερρών

Η επιλογή των ως άνω προτεινόμενων δικαιούχων αιτιολογείται από τα εξής δεδομένα:

Δυνητικοί ωφελούμενοι της δράσης είναι ενήλικες Ρομά που διαμένουν στους δήμους Αλεξάνδρειας, Αμπελοκήπων-Μενεμένης, Δέλτα, Ηράκλειας και Σερρών. Η επιλογή των δήμων αυτών έγινε βάσει πληθυσμιακών κριτηρίων καθώς επιλέχθηκαν δήμοι της Περιφέρειας Κεντρικής Μακεδονίας με πληθυσμό Ρομά μεγαλύτερο των 2.000 ατόμων. Οι πέντε αυτοί δήμοι παρουσιάζουν τη μεγαλύτερη συγκέντρωση Ρομά, καθώς σε αυτούς διαμένουν περίπου 14.000 από τους συνολικά περίπου 17.000 καταγεγραμμένους (στοιχεία Εθνικού Κέντρου Κοινωνικής Αλληλεγγύης, 2017) στην Περιφέρεια Κεντρικής Μακεδονίας, ήτοι ποσοστό μεγαλύτερο του 82%.

Η άμεση αξιολόγηση περιλαμβάνει τα εξής:

**Άμεση Αξιολόγηση**

Στην Πρόσκληση ορίζεται η αρχική καθώς και η καταληκτική ημερομηνία υποβολής των προτάσεων των δυνητικών δικαιούχων. Κάθε πρόταση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η πρόταση ικανοποιεί τα κριτήρια που ορίζονται στην Πρόσκληση προωθείται για ένταξη στο Επιχειρησιακό Πρόγραμμα. Η αξιολόγηση των υποβαλλομένων προτάσεων συνεχίζεται, με τη σειρά προτεραιότητας η οποία καθορίζεται από την ημερομηνία και ώρα της ηλεκτρονικής υποβολής της στο ΟΠΣ ΕΣΠΑ, μέχρι να εξαντληθεί ο διαθέσιμος προϋπολογισμός της Πρόσκλησης ή αξιολογηθεί ο συνολικός αριθμός των προτάσεων.

Στην περίπτωση εξάντλησης του διαθέσιμου προϋπολογισμού, η ΔΑ/ ΕΦ ενημερώνει τους δυνητικούς δικαιούχους μέσω της οικείας ιστοσελίδας του ΕΠ και του ΕΦ.